மலைந்தபோது இனைந்து, இரவி சேய், ஐயன்மாடு அணுகி, உலைந்த சிந்தையோடு உணங்கினன், வணங்கிட, 'உள்ளம் குலைந்திடேல்; உமை வேற்றுமை தெரிந்திலம்; கொடிப் பூ மிலைந்து செல்க' என விடுத்தனன்; எதிர்த்தனன் மீட்டும். 61 தயங்கு தாரகை நிரை தொடுத்து அணிந்தென, போல வயங்கு சென்னியன், வயப் புலி வான வல் ஏற்றொடு உயங்கும் ஆர்ப்பினன், ஒல்லை வந்து, அடு திறல் வாலி பயம் கொளப் புடைத்து, எற்றினன்; குத்தினன், பலகால். 62